23.8.2014 Jurnalul Oficial al Uniunii Europene L 251/7 DECIZIA 2014/538/PESC A CONSILIULUI din 8 iulie 2014 privind semnarea și încheierea Acordului dintre Uniunea Europeană şi Republica Columbia de stabilire a unui cadru pentru participarea Republicii Columbia la operațiile Uniunii Europene de gestionare a crizelor CONSILIUL UNIUNII EUROPENE, având în vedere Tratatul privind Uniunea Europeană, în special articolul 37, coroborat cu articolul 218 alineatele (5) şi (6) din Tratatul privind funcţionarea Uniunii Europene, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) Condiţiile privind participarea statelor terțe la operațiile Uniunii de gestionare a crizelor ar trebui să fie prevăzute într-un acord de stabilire a cadrului unei astfel de eventuale participări viitoare, în loc să fie definite de la caz la caz pentru fiecare operație în cauză. (2) În urma adoptării de către Consiliu, la 17 februarie 2014, a unei decizii de autorizare a începerii negocierilor, Înaltul Reprezentant al Uniunii pentru afaceri externe şi politica de securitate a negociat un acord între Uniunea Europeană și Republica Columbia de stabilire a unui cadru de participare a Republicii Columbia la operațiile Uniunii Europene de gestionare a crizelor (denumit în continuare „acordul”). (3) Acordular trebui să fie aprobat, ADOPTĂ PREZENTA DECIZIE: Articolul 1 Acordul dintre Uniunea Europeană și Republica Columbia de stabilire a unui cadru pentru participarea Republicii Columbia la operațiile Uniunii Europene de gestionare a crizelor se aprobă în numele Uniunii. Textul acordului este atașat la prezenta decizie. Articolul 2 Preşedintele Consiliului este autorizat să desemneze persoana împuternicită (persoanele împuternicite) să semneze acordul prin care Uniunea își asumă obligații. Articolul 3 Preşedintele Consiliului procedează, în numele Uniunii, la notificarea prevăzută la articolul 17 alineatul (1) din acord (). Articolul 4 Prezenta decizie intră în vigoare la data adoptării. Adoptată la Bruxelles, 8 iulie 2014. Pentru Consiliu Președintele P. C. PADOAN () Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.